ദേശീയപാത വിവാദം ആരിഫിനെ തള്ളി സിപിഎം ജില്ലാ നേതൃത്വം, പാര്ട്ടിയോട് ആലോചിച്ചില്ല അരൂര് ചേര്ത്തല ദേശീയപാത ടാറിംഗ് വിവാദത്തില് എ.എം ആരിഫ് എം.പിയെ തള്ളി സി.പി.ഐ.എം ജില്ലാ നേതൃത്വം. പാര്ട്ടിയോട് ആലോചിക്കാതെ പരാതി നല്കിയത് അനൗചിത്യമാണെന്ന് ജില്ലാ സെക്രട്ടറി ആര്. നാസര് പറഞ്ഞു. വിജിലന്സ് അന്വേഷണം ആവശ്യപ്പെട്ടത് വലിയ വിവാദമയപ്പോള് പാര്ട്ടി സെക്രട്ടറിയോട് ഇക്കാര്യം സംസാരിച്ചിരുന്നെന്നുമായിരുന്നു ആരിഫ് പറഞ്ഞത്. എന്നാല് പരാതിയെക്കുറിച്ച് തന്നോട് സംസാരിച്ചില്ലെന്നും നാസര് പറഞ്ഞു. വിജിലന്സ് അന്വേഷണത്തിന്റെ ആവശ്യമില്ലെന്നും പരാതി അന്വേഷിച്ച് തള്ളിയതെന്നും നാസര് പറഞ്ഞു. അതേസമയം, ദേശീയ പാത നിര്മാണത്തിലെ പ്രശ്ന പരിഹാരമാണ് തന്റെ ആവശ്യമെന്നും നാട്ടുകാരുടെ കാര്യമാണ് താന് പരാതിയായി ഉന്നയിച്ചതെന്നും എ.എം ആരിഫ് എം.പി പറഞ്ഞു. പി.ഡബ്ള്യു.ഡി നടത്തിയ അന്വേഷണത്തിന്റെ റിപ്പോര്ട്ട് തനിക്ക് നല്കിയിരുന്നില്ല. തന്റെ ഭാഗത്ത് തെറ്റ് സംഭവിച്ചെങ്കില് പരിശോധിക്കാന് പാര്ട്ടിക്ക് അധികാരമുണ്ടെന്നും എ.എം ആരിഫ് വ്യക്തമാക്കി. റോഡ് നിര്മ്മാണത്തിലെ പരാതിയില് വിജിലന്സ് അന്വേഷണം ആവശ്യമില്ലെന്ന മന്ത്രി സജി ചെറിയാന്റെ പ്രതികരണത്തിന് മറുപടിയായാണ് ആരിഫിന്റെ വിശദീകരണം.